སློབ་གྲྭ་བཙུགས་ནས་ལོ་ངོ་ཉི་ཤུ་ལྷག་གི་རིང་ལ།ཏང་གི་སློབ་གསོའི་བྱེད་ཕྱོགས་དང་སྲིད་ཇུས་སྒོ་ཀུན་ནས་ལག་ཏུ་བསྟར་བ་དང་།ཕྱོགས་ཡོངས་ནས་སྤུས་ཚད་སློབ་གསོ་ཧུར་ཐག་གིས་སྤེལ་ཏེ།ནང་གི་བདག་གཉེར་ལ་ཤུགས་སྣོན་དང་།སློབ་སྒྲུབ་ཆ་རྐྱེན་མུ་མཐུད་དུ་ཇེ་ལེགས་སུ་བཏང་ཞིང་།དགེ་རྒན་དཔུང་སྡེའི་འཛུགས་སྐྲུན་གཏིང་ཟབ་དུ་སྤེལ་བར་མ་ཟད།གོམ་གང་མདུན་སྤོས་ཀྱིས་སྐད་གསུམ་ཁ་བརྡའི་སྦྱོང་བརྡར་དང་སྐད་གསུམ་སློབ་ཐུན་སློབ་ཁྲིད་ཟུང་འབྲེལ་སྒོས་ཚད་ཐིག་གཅིག་ལྟར་ཆབས་མཉམ་དུ་མཐོར་འདེགས་ཡོང་བའི་སློབ་ཁྲིད་རྣམ་པ་འཐུས་ཚང་དུ་བཏང་བ་དང་།རང་སློབ་གྲྭའི་ལོ་བཅུའི་འཕེལ་རྒྱས་འཆར་འགོད་ཀྱི་ཆོས་མཐོའི་དམིགས་ཚད་གཏན་ལ་ཕབས་པ་སྟེ།དེ་ཡང་བོད་ཡིག་སློབ་འབྲིང་འདི་བོད་ཁུལ་ཡོངས་ཀྱི་རིགས་མཐུན་སློབ་གྲྭའི་ཁྲོད་ཆེས་བཟང་བའི་རྨང་གཞིའི་སྒྲིག་ཆས་དང་འཛུགས་སྤྲུན་ཡོད་པ།ཆེས་བཟང་བའི་སློབ་སྒྲུབ་གཞུང་སྒྲུབ་ཆ་རྐྱེན་འཛོམས་པ།ཆེས་བཟང་བའི་སློབ་གྲྭ་ནང་ཁུལ་གྱི་བདག་གཉེས་ཡོད་པ།ཆེས་བཟང་བའི་སློབ་གསོ་སློབ་ཁྲིད་ཀྱི་རྒྱུ་སྤུས་ཡོད་པ་མ་ཟད།རང་ས་གནས་ཀྱི་ཁྱད་ཆོས་འབུར་དུ་ཐོན་ཞིང་མ་དཔེ་རང་བཞིན་ལྡན་པའི་སློབ་འབྲིང་ཚད་ལྡན་ཅན་ཞིག་ཏུ་དར་སྤེལ་བཏང་དང་གཏོང་བཞིན་ཡོད་དོ།